|  |  |  |
| --- | --- | --- |
|  | bez_laukuma_rgb-LV_81.png |  |
| Brīvības iela 72 k-1, Rīga, LV-1011, tālr. 67876000, fakss 67876002, e-pasts pasts@vm.gov.lv, www.vm.gov.lv |
| IEKŠĒJAIS NORMATĪVAIS AKTS Rīgā |

|  |  |
| --- | --- |
| 12.07.2024 |  Nr. IeNA/16 |

**Cilvēkresursu piesaistes konsultatīvās darba grupas nolikums**

|  |  |
| --- | --- |
|  | Izdots saskaņā ar Ministru kabineta 2004. gada 13. aprīļa noteikumu Nr.286 “Veselības ministrijas nolikums” 17. punktu |

**I. Vispārīgie jautājumi**

1. Cilvēkresursu piesaistes konsultatīvā darba grupa (turpmāk – Darba grupa) ir konsultatīva institūcija, kuras darbojas saskaņā ar Eiropas Savienības kohēzijas politikas programmas 2021.-2027.gadam 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.5. pasākuma “Piesaistīt un noturēt ārstniecības personas darbam valsts apmaksāto veselības aprūpes pakalpojumu sektorā, īpaši stacionāros" un noteikumiem (turpmāk – Noteikumi), šo nolikumu un citos normatīvajiem aktiem.

2. Darba grupa darbojas saskaņā ar šo nolikumu, iekšējo normatīvo aktu cilvēkresursu piesaistē un citiem normatīvajiem aktiem.

**II. Darba grupas uzdevumi un tiesības**

3. Darba grupas uzdevumi:

3.1. sniegt priekšlikumus un saskaņot cilvēkresursu piesaistes plānu;

3.2. izvērtēt plāna izpildi un saskaņot tā vērtējumu;

3.3. saskaņot kārtību, kādā veicama cilvēkresursu piesaiste un kompensāciju piešķiršana;

3.4. apstiprināt atbalstāmo iestāžu sarakstu;

3.5. izskatīt Pretendentu pieteikumu lietas un apstiprināt kompensācijas piešķiršanai atlasīto atbalstāmo ārstniecības personu sarakstu.

4. Darba grupas tiesības:

4.1. sniegt priekšlikumus par nepieciešamību paplašināt atbalstāmos ārstniecības iestāžu sarakstu;

4.2. izskatīt Darba grupas dienas kārtībā iekļautos jautājumus un pieņemt lēmumus;

4.3. lūgt iegūt papildus informāciju lēmuma pieņemšanai par kompensācijas piešķiršanu;

4.4. uzaicināt piedalīties Darba grupas sēdē ar padomdevēja tiesībām attiecīgo nozaru ekspertus un konsultantus.

**III. Darba grupas sastāvs**

5. Darba grupu izveido un tās personālsastāvu apstiprina valsts sekretārs ar Veselības ministrijas rīkojumu, iekļaujot tajā:

5.1. pastāvīgo locekļu statusā ar balsstiesībām:

5.1.1. Veselības ministrijas kā nozares ministrijas pārstāvjus;

5.1.2. Nacionālā veselības dienesta pārstāvjus.

5.2. novērotāja statusā bez balsstiesībām:

5.2.1. Veselības ministrijas kā atbildīgās iestādes pārstāvi;

5.2.2. Veselības ministrijas kā nozares ministrijas pārstāvjus;

5.2.3. Veselības inspekcijas pārstāvi.

**IV. Darba grupas darba organizācija un lēmumu pieņemšana**

6. Darba grupu vada Darba grupas vadītājs, viņa prombūtnes laikā – Darba grupas vadītāja vietnieks.

7. Darba grupas sēdes sasauc Darba grupas vadītājs, nosakot sēdes norises datumu, laiku, vietu, darba kārtību un pieaicinātās personas. Uzaicinājumu uz sēdi nosūta elektroniski uz darba grupas locekļu norādītajām e-pasta adresēm ne vēlāk kā piecas darba dienas pirms Darba grupas sēdes.

8. Darba grupas sēdes var tikt organizētas attālināti.

9. Darba grupas sēdes tiek sasauktas pēc nepieciešamības.

10. Darba grupa ir lemttiesīga, ja tajā piedalās vismaz puse no balsstiesīgajiem Darba grupas locekļiem.

11. Ja Darba grupas loceklim nav iespējas piedalīties konkrētajā Darba grupas sēdē, tam ir tiesības pilnvarot citu personu dalībai sēdē, par to informējot Darba grupas vadītāju.

12. Darba grupas lēmumus pieņem, atklāti balsojot, ar vienkāršu balsu vairākumu. Ja balsis sadalās vienlīdzīgi, tad noteicošā ir sēdes vadītāja (Darba grupas vadītāja vai Darba grupas vadītāja vietnieka) balss.

13. Ja uz darba grupas sēdi nav ieradusies vismaz puse no Darba grupas balsstiesīgajiem locekļiem, sēdē paredzēto jautājumu izskatīšanai Darba grupas vadītājs sasauc atkārtotu sēdi, par to informējot Darba grupas locekļus vismaz piecas darba dienas pirms sēdes sasaukšanas. Atkārtoti sasauktā Darba grupas sēdē Darba grupa ir lemttiesīga pie jebkura Darba grupas locekļu skaita.

14. Darba grupas sēdes protokolē Veselības ministrijas Projektu vadības departamenta Ārstniecības personu piesaistes darbam reģionos projekta nodaļa. Protokolu paraksta visi Darba grupas sēdē piedalījušies balsstiesīgie dalībnieki.

|  |  |  |
| --- | --- | --- |
| Valsts sekretārs | (paraksts\*) | Agnese Vaļuliene |

Anete Mille-Grebeņņikova 67876077

anete.mille-grebennikova@vm.gov.lv